Document ID: 31998R1056

ΚΑΝΟΝΙΣΜΟΣ (ΕΚ) αριθ. 1056/98 ΤΗΣ ΕΠΙΤΡΟΠΗΣ της 20ής Μαΐου 1998 για τη μείωση της κοινοτικής αποζημίωσης απόσυρσης κουνουπιδιών για την περίοδο εμπορίας 1998/99, λόγω της υπέρβασης του κατωφλίου παρεμβάσεως που καθορίσθηκε για την περίοδο εμπορίας 1997/98
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε από τον κανονισμό (ΕΚ) αριθ. 2520/97 της Επιτροπής (2), και ιδίως το άρθρο 27 παράγραφος 2,
Εκτιμώντας:
ότι με τον κανονισμό (ΕΚ) αριθ. 1109/97 της Επιτροπής, της 18ης Ιουνίου 1997, για καθορισμό των κατωφλίων παρεμβάσεως στον τομέα των οπωροκηπευτικών για την περίοδο εμπορίας 1997/98 (3), έχει καθοριστεί σε 111 300 τόνους το κατώφλι παρεμβάσεως για τα κουνουπίδια για την περίοδο εμπορίας 1997/98 7 ότι, δυνάμει του άρθρου 3 του ιδίου κανονισμού (ΕΚ) αριθ. 1109/97, εάν οι ποσότητες των κουνουπιδίων που αποσύρονται κατά τη διάρκεια της περιόδου μεταξύ 1ης Μαρτίου 1997 και 28ης Φεβρουαρίου 1998 υπερβαίνουν το κατώφλι που έχει καθορισθεί με τον τρόπο αυτό, η κοινοτική αποζημίωση απόσυρσης που αναγράφεται στο παράρτημα V του κανονισμού (ΕΚ) αριθ. 2200/96 για την περίοδο εμπορίας 1998/99 μειώνεται ανάλογα με τη σπουδαιότητα της υπερβάσεως σε σχέση με την παραγωγή που χρησιμοποιήθηκε ως βάση για τον υπολογισμό του εν λόγω κατωφλίου 7
ότι, σύμφωνα με τις πληροφορίες που απέστειλαν τα κράτη μέλη, οι αποσύρσεις για την περίοδο εμπορίας 1997/98 αφορούσαν 118 909 τόνους για τα κουνουπίδια 7
ότι από τα προηγούμενα προκύπτει ότι η κοινοτική αποζημίωση απόσυρσης που καθορίστηκε από τον κανονισμό (ΕΚ) αριθ. 2200/96 για την περίοδο εμπορίας 1998/99 πρέπει να μειωθεί κατά 0,34 % για τα κουνουπίδια 7
ότι ο κανονισμός (ΕΚ) αριθ. 1109/97 στο άρθρο 3 προβλέπει ότι οι επιπτώσεις της υπερβάσεως του κατωφλίου παρεμβάσεως εφαρμόζονται κατά την επόμενη περίοδο 7 ότι, κατά συνέπεια, πρέπει να εφαρμοσθεί από την 1η Μαΐου 1998, ημερομηνία ενάρξεως της περιόδου εμπορίας για τα κουνουπίδια, η μειωμένη με τον τρόπο αυτό κοινοτική αποζημίωση απόσυρσης 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η κοινοτική αποζημίωση απόσυρσης για την περίοδο 1998/99 για τα κουνουπίδια καθορίζεται σε 8,85 Ecu ανά 100 χιλιόγραμμα καθαρού βάρους.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Μαΐου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Μαΐου 1998.

Labels: 2
3
17
6